Notum sit omnibus, tam futuris quam presentibus, quod, domno Philippo existente priore Sancti Marcelli, Wido de Verduno, nepos ejus, quandam calumpniam injuste ecclesie sancti Marcelli, et obedientie de Pontidoto que ad eam attinet, inferebat. Fatebatur enim pedaticum sibi jure contingere, ex omnibus rebus quas monachus de Pontidoto apud sanctum Marcellum, per fluvium qui Dubium nuncupatur, duceret vel inde reduceret. Hujusmodi autem calumpniam, tempore domni Philippi prioris, coram domno Galterio episcopo, laudantibus fratribus, Hugone, Bernardo, Arduino ac patruo ejus Hysmaro, ex integro verpivit. Cujus verpitionis causa taliter deffinita est, ut quicquid obedientiarius de Pontidoto de propriis rebus per supradictum flumen duxerit aut reduxerit, nullum pedaticum prorsus inde accipiatur. Similiter de omnibus rebus que jure proprietatis ad ecclesiam Sancti Marcelli adtinent, et hinc illinc inde istinc transferentur sanctitum est, nisi causa iterum vendendi emantur. S. Raimundi, decani Cabilonensis; S. Bernardi, grammatici; S. Hugonis de Nuliaco; S. Villelmi, archipresbiteri; S. Hugonis Beraldi; S. Arvei de Muaco; S. Bertranni de Castaniaco.